[{"text_idx": "#000002", "text": "Yn ein Parti Pasg diweddar y clwb, wedi ei gynnal gan ein harweinyddion, roedd gennym bedwar ti\u0302m; Y Bwnis, Y Meee\u2019s, Y Mooo\u2019s a\u2019r Cywion yn cystadlu mewn noson llawn gweithgareddau hwyl a gemau gwirion. Rydym yn lwcus iawn o gefnogaeth ein harweinyddion gan ein bod yn glwb gyda nifer uchel o aelodau iau."}, {"text_idx": "#000003", "text": "Rydym yn glwb sydd yn gwneud dipyn o godi arian o fewn y gymuned, ac yn mwynhau trefnu neu fod yn rhan o weithgareddau lleol. Rydym wedi creu perthynas dda gyda hwb cymunedol yn yr ardal, sef Yr Iorwerth ym Mryngwran. Rydym yn hynod o ddiolchgar o gael cynorthwyo\u2019r criw i gynnal digwyddiadau a bod yn rhan o\u2019r paratoi, y diwrnod ei hun a\u2019r clirio ar y diwedd. Mae\u2019r diwrnodau hwyl Calan Gaeaf a Nadolig wedi bod yn llwyddiannus iawn i\u2019r ardal ond hefyd y clwb."}, {"text_idx": "#000004", "text": "Gweithio o fewn y Gymuned:"}, {"text_idx": "#000005", "text": "Rydym yn gobeithio trefnu diwrnod o hwyl ar gyfer yr aelodau a\u2019r gymuned yn ystod yr haf, gan godi arian i\u2019r clwb ac i elusennau lleol. Rydym hefyd ar hyn o bryd yn paratoi tuag at wneud y caffi yn ystod Eisteddfod Mo\u0302n 2023, ac rydym yn hynod o ddiolchgar i\u2019r aelodau a\u2019i rheini am eu cymorth gyda hyn. Braf yw cael cyd-weithio gyda phwyllgorau lleol eraill i gael cynnal digwyddiadau fel hyn."}, {"text_idx": "#000006", "text": "Fel clwb bach, mae pob aelod yn tueddu i fod yn rhan o bob cystadleuaeth. Mae gennym aelodau sy\u2019n mwynhau\u2019r siarad cyhoeddus, eraill yn mwynhau cystadleuaeth dawnsio, ac eraill yn hoffi\u2019r barnu stock. Ond dwi\u2019n meddwl mai\u2019r Rali yw uchafbwynt y flwyddyn, ac yn enwedig cystadleuaeth Tynnu\u2019r Gelyn! Mae\u2019r Rali yn gyfle i bob aelod ddangos eu doniau a chael cyfleoedd anhygoel gyda\u2019r elfennau amrywiol o fewn y cystadlaethau."}, {"text_idx": "#000007", "text": "Eleni, roedd pawb wedi mwynhau\u2019r gystadleuaeth Hanner Awr Adloniant, ac yn hynod o falch o gael cynrychioli\u2019r Sir ar lefel Cymru. Roedd yr aelodau yn hoff o\u2019r amrywiaeth sydd yn rhan o\u2019r gystadleuaeth, gyda phob aelod yn cael rhan oedd yn eu siwtio nhw."}, {"text_idx": "#000009", "text": "Rydym yn defnyddio\u2019r Gymraeg ymhob noson clwb ac yn cystadlu yn Gymraeg bob amser. Mae gennym aelod sy\u2019n dysgu Cymraeg ar hyn o bryd, a braf yw gweld yr aelod yn tyfu mewn hyder bob wythnos, ac yn dechrau cystadlu drwy gyfrwng y Gymraeg hefyd!"}]